Guido Amoretti

Ël general Guido Amoretti a l'era nassù a Turin dël 1920.
Da masnà a vivìa an piassa dla Gran Mare.

Durant la sconda guèra mondial a l'avìa combatù con l'esèrcit italian an sël front grech.
Durant na licensa a Grado a l'ha conossù cola ch'a sarìa vnùita soa fomna, Maria Teresa Guglielmino; la cobia a l'ha avù doe masnà: Oreste e Carla.

Dël 1956 Amoretti a l'ha ancaminà a anteressesse a le galarìe dla sitadela ëd Turin: ëd mars 1958 a l'ha dëscoatà lòn ch'a-i restava dël Pastiss e dl'otóber dël midem ann a l'é stàit ël prim a intré ant la scala che Pero Mica a l'avìa fàit ës-ciopé ant la neuit tra ij 29 e ij 30 d'ost 1706.
Fin-a a soa mòrt, avnùita ai 14 ëd luj 2008 a l'ospidal ëd La Venerìa, Amoretti a l'ha dirigiù ël Musé ëd Pero Mica (creà dël 1961).

Amoretti, Guido
Amoretti, Guido